เซตานะ

เซตานะ () เป็นเมืองที่ตั้งอยู่ในกิ่งจังหวัดฮิยามะ ฮกไกโด ประเทศญี่ปุ่น มีขนาดพื้นที่ทั้งหมด 638.68 ตารางกิโลเมตร มีจำนวนประชากร ณ วันที่ 31 พฤษภาคม ค.ศ. 2025 ประมาณ 6,579 คน และมีความหนาแน่นของประชากร 10.3 คนต่อตารางกิโลเมตร

 ประวัติศาสตร์ 
 ค.ศ. 1902: หมู่บ้านเซตานะ (ในอำเภอเซตานะ) และหมู่บ้านคูโด (ในอำเภอคูโด) ได้รับการยกระดับเป็นหมู่บ้านชั้นสอง
 ค.ศ. 1906: หมู่บ้านฮิงาชิเซตานะ (ในอำเภอเซตานะ) และหมู่บ้านฟูโตโระ (ในอำเภอฟูโตโระ) ได้รับการยกระดับเป็นหมู่บ้านชั้นสอง
 ค.ศ. 1921: หมู่บ้านเซตานะได้รับการยกฐานะเป็นเมืองเซตานะ
 ค.ศ. 1923: จัดตั้งหมู่บ้านไคโตริมะ (ในอำเภอคูโด)
 ค.ศ. 1953: หมู่บ้านฮิงาชิเซตานะได้รับการยกฐานะเป็นเมืองฮิงาชิเซตานะ
 ค.ศ. 1955:
 เมืองฮิงาชิเซตานะและหมู่บ้านฟูโตโระควบรวมกัน เพื่อจัดตั้งเป็นเมืองใหม่ชื่อ เมืองคิตาฮิยามะ (ในอำเภอเซตานะ)
 หมู่บ้านคูโดและหมู่บ้านไคโตริมะควบรวมกัน เพื่อจัดตั้งเป็นหมู่บ้านใหม่ชื่อ หมู่บ้านไทเซ (ในอำเภอคูโด)
 ค.ศ. 1966: หมู่บ้านไทเซได้รับการยกฐานะเป็นเมืองไทเซ
 ค.ศ. 1987: ทางรถไฟสายเซตานะถูกยกเลิก
 1 กันยายน ค.ศ. 2005: เมืองเซตานะ () ได้ผนวกรวมเมืองคิตาฮิยามะ และเมืองไทเซ เพื่อจัดตั้งเมืองใหม่ในชื่อ "เมืองเซตานะ" () ที่มีขนาดพื้นที่ใหญ่ขึ้น (ออกจากอำเภอเซตานะ และย้ายไปขึ้นกับอำเภอคูโด)

 ภูมิศาสตร์ 
เมืองเซตานะตั้งอยู่ทางตอนเหนือของกิ่งจังหวัดฮิยามะ โดยมีแนวชายฝั่งติดกับทะเลญี่ปุ่น มีแม่น้ำชิริเบชิ-โทชิเบ็ตสึไหลผ่านใจกลางเมือง ที่เซตานะมีฟาร์มกังหันลมนอกชายฝั่งแห่งเดียวของญี่ปุ่น"Offshore wind farms planned," Japan Times, 9 พฤษภาคม 2010; เข้าถึงเมื่อ 13 ธันวาคม 2010. แต่มีกังหันเพียงสองต้นเท่านั้นKawasaki Heay Industries page on Setana installation, เข้าถึงเมื่อ 11 กุมภาพันธ์ 2011

 เทศบาลข้างเคียง 
 กิ่งจังหวัดฮิยามะ
 เมืองอิมากาเนะ
 กิ่งจังหวัดโอชิมะ
 เมืองยากูโมะ
 กิ่งจังหวัดชิริเบชิ
 หมู่บ้านชิมามากิ

 ภูมิอากาศ 

 เมืองพี่น้อง 
  แฮนฟอร์ด รัฐแคลิฟอร์เนีย สหรัฐอเมริกา
 โครงการเมืองพี่น้องระหว่างแฮนฟอร์ดกับเซตานะมีตราสัญลักษณ์ "Bridging of Waters" ซึ่งเป็นสัญลักษณ์แห่งมิตรภาพระหว่างประเทศ ทั้งสองเมืองมีการแลกเปลี่ยนคณะผู้แทนกันทุกปี โดยประกอบด้วยประชาชนคนสำคัญของเมืองและนักเรียนมัธยมปลายจากโรงเรียนท้องถิ่น โรงเรียนมัธยมปลายในเซตานะจะส่งนักเรียนระดับชั้นปีสุดท้ายทั้งหมดเป็นผู้แทน คณะจากเซตานะจะเดินทางไปยังแฮนฟอร์ดในฤดูหนาว ส่วนคณะจากแฮนฟอร์ดจะเดินทางมาเยือนเซตานะในฤดูร้อน

 การศึกษา 
 โรงเรียนมัธยมปลาย
 โรงเรียนมัธยมปลายฮิยามากิตะ ฮกไกโดโรงเรียนมัธยมปลายฮิยามากิตะ ฮกไกโด

 บุคคลที่มีชื่อเสียง 
 คิตาเซอูมิ ฮิโรมิตสึ - อดีตนักมวยปล้ำซูโม่
 ไดจู ฮิซาเตรุ - อดีตนักมวยปล้ำซูโม่

 อ้างอิง 

 แหล่งข้อมูล 



หมวดหมู่:เมืองในจังหวัดฮกไกโด
หมวดหมู่:กิ่งจังหวัดฮิยามะ